section_heading: Nekretnine
paragraph_text: Unatoč pronevjerama i financijskim skandalima njegova oca 1973. godine, u čiju je istragu bilo uključeno i Ministarstvo pravosuđa Sjedinjenih Američkih Država, Trump je uspješno preuzeo posao i nastavio poslovati, jer nije bio uključen u kriminalne radnje svoga oca. Napustio je očevu poduzetničku politiku izgradnje obiteljskih kuća za siromašnije stanovništvo, te je 1978. kupio i obnovio Hotel Grand Hyatt, 90-metarski neboder na 26 katova, izgrađen 1919. godine i smješten u blizini velikog željezničkog terminala. U modernizaciju Hotela Trump je uložio oko 70 milijuna dolara, ali zahvaljujući dobrom položaju i oglašavanju, uloženi novac vratio je nakon pet godina.<ref>Wooten, Sara McIntosh : Donald Trump: From Real Estate to Reality TV., 2009., str. 32–35. ISBN: 0-7660-2890-9.